title: Asosiy tayanch tushunchalar - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: Asosiy tayanch tushunchalar: Iqtisodiy rivojlanish – ko’p qirrali jarayon bo’lib, jamiyatning ijtimoiy, iqtisodiy
  taraqqiyotida o’z ifodasini topadi.
  Iqtisodiy o’sish – YAIM, SMM, MD miqdorining mutloq hajmi va aholi jon boshiga
  hamda iqtisodiy resurs xarajatlari birligi hisobiga ko’payishida va sifatining
  yaxshilanishida ifodalanadi.
  Iqtisodiy o’sish mezoni – iqtisodiy o’sishni nisbatan to’liq darajada baholash imkonini
  beradigan ko’rsatkichni xarakterlaydi.
  Iqtisodiy o’sishning ko’rsatkichlari – iqtisodiy o’sishni aniqlashda
  foydalaniladigan qiymat, ijtimoiy naflilik va natural (jismoniy) ko’rsatkichlar
  tizimidan iborat.
  Ekstensiv iqtisodiy o’sish – ishlab chiqarishga qo’shimcha iqtisodiy resurslarni
  jalb qilish orqali ishlab chiqarish hajmining ortib borishi.
  Intensiv iqtisodiy o’sish – ishlab chiqarish omillarini rivojlantirish va ulardan
  foydalanish samaradorligini oshirish orqali mahsulot ishlab chiqarish hajmining ko’payib
  borishi.
  Iqtisodiy o’sish omillari – iqtisodiy o’sishga ta’sir ko’rsatishda o’z o’rniga ega
  bo’lgan va uni aniqlab beruvchi talab, taklif va taqsimlash omillarini bildiradi.
  Milliy boylik – insoniyat jamiyati taraqqiyotida ajdodlar tomonidan yaratilgan va
  avlodlar tomonidan jamg’arilgan moddiy va ma’naviy boyliklar hamda foydalanishga
  jalb qilingan tabiat in’omlari.
  Moddiy-buyumlashgan boylik – milliy boylikning inson mehnati bilan
  yaratilgan ashyoviy – buyum ko’rinishga ega bo’lgan qismi.
  350
  Tabiiy boylik – milliy boylikning tabiatda mavjud bo’lib, insoniyat tomonidan
  foydalanishga jalb qilingan tabiat ashyolari va kuchlari (er, qazilma boyliklar,
  o’rmonlar, suv va boshqalar).
  Ma’naviy boylik – ashyoviy-buyum ko’rinishiga ega bo’lmagan nomoddiy
  qimmatliklardan va insoniyatning intellektual salohiyati natijalaridan iborat.